CELEX: 62009CN0451
Language: fi
Date: 2009-11-18 00:00:00
Title: Asia C-451/09 P: Valitus, jonka Pigasos Alieftiki Naftiki Etaireia on tehnyt 18.11.2009 yhteisöjen ensimmäisen oikeusasteen tuomioistuimen (seitsemäs jaosto) asiassa T-162/07, Pigasos Alieftiki Naftiki Etaireia v. Euroopan unionin neuvosto ja Euroopan yhteisöjen komissio, 16.9.2009 antamasta tuomiosta

30.1.2010   
            
            
               FI
            
            
               Euroopan unionin virallinen lehti
            
            
               C 24/31
            
         Valitus, jonka Pigasos Alieftiki Naftiki Etaireia on tehnyt 18.11.2009 yhteisöjen ensimmäisen oikeusasteen tuomioistuimen (seitsemäs jaosto) asiassa T-162/07, Pigasos Alieftiki Naftiki Etaireia v. Euroopan unionin neuvosto ja Euroopan yhteisöjen komissio, 16.9.2009 antamasta tuomiosta
   (Asia C-451/09 P)
   2010/C 24/57
   Oikeudenkäyntikieli: kreikka
   
      Asianosaiset
   
   
      Valittaja: Pigasos Alieftiki Naftiki Etaireia (edustajat: asianajajat N. Skandamis ja M. Perakis)
   
      Muut osapuolet: Euroopan unionin neuvosto ja Euroopan yhteisöjen komissio
   
      Vaatimukset
   
   
               —
            
            
               Tämä valitus on otettava tutkittavaksi ja Euroopan yhteisöjen ensimmäisen oikeusasteen tuomioistuimen seitsemännen jaoston asiassa T-162/07 16.9.2009 ensimmäisenä oikeusasteena antama tuomio on kumottava kyseisen tuomion riittämättömien ja epäselvien perustelujen ja valituksessa mainittujen oikeudellisten käsitteiden virheellisen tulkinnan johdosta sekä sen johdosta, että ensimmäisen oikeusasteen tuomioistuin ei ole arvioinut oikein ensimmäisessä oikeusasteessa esitettyjä todisteita.
            
         
               —
            
            
               On todettava, että asia on ratkaisukelpoinen (yhteisöjen tuomioistuimen perussäännön 61 artiklan ensimmäinen kohta), ja yhteisöjen tuomioistuimen on ratkaistava asia lopullisesti.
            
         
               —
            
            
               
            
         
               —
            
            
               Asia on palautettava Euroopan yhteisöjen ensimmäisen oikeusasteen tuomioistuimelle, jotta tämä ratkaisisi vahingonkorvauskanteen, jonka valittaja nosti 8.5.2007 Euroopan unionin neuvostoa ja Euroopan komissiota vastaan niistä vahingoista, joita valittajalle koitui edellä mainittujen toimielinten toimista ja laiminlyönneistä, sellaisina kuin ne kuvaillaan valittajan kanteessa.
            
         
               —
            
            
               Euroopan unionin neuvosto ja Euroopan komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Pigasos Alieftiki Naftiki Etaireia -niminen yhtiö riitauttaa 18.11.2009 tekemällään valituksella Euroopan yhteisöjen ensimmäisen oikeusasteen tuomioistuimen asiassa T-162/07 16.9.2009 antaman tuomion sillä perusteella, että ensimmäisen oikeusasteen tuomioistuin on rikkonut yhteisön oikeutta perustelemalla riittämättömästi tuomiotaan, tulkitsemalla oikeudellisia käsitteitä virheellisesti ja arvioimalla erheellisesti esitettyjä todisteita.
   Erityisesti esitetään seuraavaa:
   
               I
            
            
               Ensimmäisen oikeusasteen tuomioistuin katsoi, että asetuksen 2454/93 säännökset, joiden mukaan T2M-asiakirja on ainoa mahdollinen todiste kalastussaaliiden, jotka on kalastettu kansainvälisillä vesillä ja jotka on kuljetettu kolmannen maan alueen kautta, yhteisöasemasta, ovat tarpeellisia ja oikeasuhteisia. Valittajan mukaan ensimmäisen oikeusasteen tuomioistuin ei ole käsitellyt kaikkia valittajan väitteitä ja perusteita eikä varsinkaan niitä, jotka koskevat yhteisön lainsäätäjän mahdollisuutta säätää vaihtoehtoisista todistuskeinoista, kun otetaan huomioon toimenpiteen sopimattomuus kaupan varmistamisen kannalta. Lisäksi ensimmäisen oikeusasteen tuomioistuin ei ole perustellut riittävästi johtopäätöstään, joka koskee yhteisön säännsten tarpeellisuutta ja oikeasuhteisuutta, ja se on tulkinnut virheellisesti T2M-tulliasiakirjan luonnetta vapaata liikkumista koskevan oikeuden osatekijänä.
            
         
               II
            
            
               Valittajan mukaan ensimmäisen oikeusasteen tuomioistuin ei ole arvioinut oikealla tavalla todisteita, jotka valittaja esitti sille, minkä seurauksena kyseinen tuomioistuin katsoi, että asiakirjat, jotka tunisialaiset tulliviranomaiset antoivat Pigasos-yhtiölle, eivät sisällöltään vastanneet T2M-asiakirjan 13 kohtaa. Kaikista esitetyistä asiakirjoista ilmenee kuitenkin, että Tunisian tulliviranomaiset ovat harjoittaneet jatkuvaa kalastussaaliiden valvontaa, jota myös yhteisön T2M-asiakirja koskee. Tunisian viranomaisten asiakirjoilla nimittäin vahvistetaan, että kalastussaaliit olivat ”kauttakulkujärjestelmässä” (transit) Tunisian alueella eli järjestelmässä, joka sisäisen oikeuden mukaan edellyttää, että tulliviranomaiset jatkuvasti valvovat tuotetta, mikä on todistettava myös T2M-asiakirjan 13 kohdassa.
            
         
               III
            
            
               Katsoessaan vielä, että Pigasos-yhtiö ei ollut näyttänyt noudattaneensa Tunisiassa harjoittamassaan yritystoiminnassa ”asianmukaista huolellisuutta”, ensimmäisen oikeusasteen tuomioistuin on valittajan mukaan tulkinnut virheellisesti kyseistä käsitettä siirtämällä liikkeenharjoittajalle kuuluvan varovaisuuden ja huolenpidon rajoja siten, että tämän on yleisesti epäiltävä kolmannen maan täytäntöönpanoelinten intressejä vain siitä syystä, että yhteisön oikeus ei sido näitä elimiä.
            
         Edellä mainituista syistä valittaja vaatii, että ensimmäisen oikeusasteen tuomioistuimen asiassa T-162/07 antama tuomio kumotaan ja että Euroopan yhteisöjen tuomioistuin ratkaisee asian tai toissijaisesti palauttaa sen ensimmäisen oikeusasteen tuomioistuimen ratkaistavaksi.